OpenLLM-France/wikimedia huggingface dataset:
# Casa Vallet i Xiró

La Casa Vallet i Xiró és una obra modernista de Barcelona protegida com a Bé Cultural d'Interès Local.

## Descripció

La Casa Vallet i Xiró està ubicada a l'illa del districte de l'Eixample delimitada pels carrers Bruc, Mallorca, València i Girona. Disposa d'una única façana exterior afrontada al carrer Mallorca on es troba l'accés principal, i una façana interior afrontada al pati de l'illa.
Es tracta d'un edifici entre mitgeres de planta rectangular, amb una estructura en alçat que comprèn una planta baixa, principal i quatre plantes pis, tot cobert per un terrat pla transitable. L'accés principal dona pas a una zona de vestíbul i a un celobert central rectangular en el qual s'hi localitza l'escala de veïns i l'ascensor.
La planta baixa, resolta en semisoterrani i entresòl, conté tres obertures: la porta l'entrada, a doble alçada, i unes originals dobles obertures situades simètricament a l'anterior. Destaca el joc d'arcades i elements ovals que delimiten el seu perfil. A la resta de la façana destaquen les dues tribunes corresponents a la planta principal, els balcons amb treball de forja a les baranes, i el capcer decorat amb un gran ull de bou amb decoració floral, bustos femenins i diferents símbols. Resulta evident la plasmació dels quatre eixos de composició de la façana i la seva simetria.
S'hi accedeix a l'edifici a través del vestíbul de la porta principal, un espai profusament decorat amb treballs de guix, esgrafiats i pintures. Depassat aquest espai trobem a l'esquerra l'escala de veïns, al centre l'ascensor i a la dreta la porteria.

## Referències

* 1 2 3 4 «Casa Vallet i Xiró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2017].

## Enllaços externs

* «Casa Vallet i Xiró». Cercador Patrimoni Arquitectònic. Ajuntament de Barcelona.
# Neochmia

Neochmia és un gènere d'ocells de la família dels estríldids (Estrildidae).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere està format per 2 espècies:
* Neochmia phaeton - diamant escarlata.
* Neochmia temporalis - diamant cella-roig.
# Nomascus annamensis

Nomascus annamensis és una espècie de gibó descrita recentment que viu al Vietnam, Cambodja i Laos. El seu hàbitat són les selves pluvials.
Té un aspecte similar al del gibó de galtes grogues. L'espècie presenta dimorfisme sexual tant en la morfologia com en el color. els mascles tenen un pelatge majoritàriament negre que llueix de color argent quan li toca el sol, amb el pit de color marró més clar. Tenen les galtes de color taronja daurat. En canvi, les femelles són de color taronja-beix.
L'holotip és conservat al Museu Zoològic de la Universitat Nacional del Vietnam.

## Referències

* 1 2 «Primatology.net». Arxivat de l'original el 2010-11-25. [Consulta: 17 desembre 2011].
* ↑ «www.google.com». Arxivat de l'original el 2010-09-24. [Consulta: 17 desembre 2011].
* 1 2 Thinh, Van Ngoc, Alan R. Mootnick, Vu Ngoc Thanh, Tilo Nadler i Christian Roos. "A new species of crested gibbon, from the central Annamite mountain range". Vietnamese Journal of Primatology. Vol 1. No. 4. (anglès)
# Diòscor (metge)

Diòscor (en llatí Dioscorus, en grec antic Διόσκορος) va ser un metge grec que va viure en algun moment del segle ii, ja que Galè cita una de les seves fórmules mèdiques.

## Referències

* ↑ 2. Dioscorus a: William Smith (editor), A Dictionary of Greek and Roman Biography and Mythology. Boston: Little, Brown & Comp., 1867, p. 1052
# Diòscor II d'Alexandria

Diòscor II d'Alexandria va ser Patriarca Copte d'Alexandria els anys 516 i 517.
Va ser escollit patriarca després de la mort del seu predecessor, Joan III. Quan va prendre possessió del càrrec, el primer que va fer va ser escriure una epístola a Sever, patriarca d'Antioquia, sobre la Santíssima Trinitat i l'Encarnació, seguint la creença monofisista. El papa Diòscor va fer llegir la resposta de Sever des del púlpit. L'Església Ortodoxa Copta el considera sant.

## Referències

* ↑ «Dioscorus II the Younger». Previous patriarchs. Patriarchate of Alexandria. [Consulta: 2 setembre 2023].
* ↑ «The Departure of St. Dioscorus II 31st Pope of Alexandria». Synaxarium. copticchurch.net. [Consulta: 2 setembre 2023].

## Enllaços externs

* «Life of coptic pope Dioscorus II» A: Coptic Synaxarium Orthodox Saints (en àrab)
# Eleccions legislatives estonianes de 2019

Les eleccions legislatives estonianes de 2019 se celebraren el 3 de març del 2019 per a renovar els 101 membres del Riigikogu. El Partit Reformista es mantingué com a partit més votat, amb quatre escons més, i el Partit Popular Conservador fou el que augmentà més, amb 12 nous escons.

## Sistema electoral

Els 101 diputats del Riigikogu s'elegeixen per representació proporcional en 12 circumscripcions amb un nombre variable d'escons. Els escons es reparteixen seguint la regla D'Hondt modificada. Els partits han d'assolir un mínim del 5% dels vots a escala nacional, però si el nombre de vots emesos per a un candidat supera o iguala la quota simple (obtinguda dividint el nombre de vots vàlids del districte electoral pel nombre de diputats del districte) el candidat és elegit.

### Escons per circumscripció

| # | Districte electoral | Escons |
| 1 | Haabersti, Põhja-Tallinn i Kristiine, districtes de Tallinn | 10 |
| 2 | Kesklinn, Lasnamäe i Pirita, districtes de Tallinn | 13 |
| 3 | Mustamäe i Nõmme, districtes de Tallinn | 8 |
| 4 | Comtat de Harju (excepte Tallinn) i Comtat de Rapla | 15 |
| 5 | Comtat de Hiiu, Comtat de Lääne i Comtat de Saare | 6 |
| 6 | Comtat de Lääne-Viru | 5 |
| 7 | Comtat d'Ida-Viru | 7 |
| 8 | Comtat de Järva i Comtat de Viljandi | 7 |
| 9 | Comtat de Jõgeva i Comtat de Tartu (excepte Tartu) | 7 |
| 10 | Tartu | 8 |
| 11 | Comtat de Võru, Comtat de Valga i Comtat de Põlva | 8 |
| 12 | Comtat de Pärnu | 7 |

## Resultats

| | Partit Reformista Estonià | 162.364 | 28,9 | 34 | +4 |
| | Partit del Centre Estonià | 129.617 | 23,1 | 26 | −1 |
| | Partit Popular Conservador | 99.672 | 17,8 | 19 | +12 |
| | Pro Pàtria | 64.219 | 11,4 | 12 | −2 |
| | Partit Socialdemòcrata | 55.168 | 9,8 | 10 | −5 |
| | Estònia 200 | 24.447 | 4,4 | 0 | Nou |
| | Partit Verd Estonià | 10.226 | 1,8 | 0 | 0 |
| | Riquesa de Vida | 6.858 | 1,2 | 0 | Nou |
| | Partit Lliure Estonià | 6.460 | 1,2 | 0 | −8 |
| | Esquerra Unida Estoniana | 510 | 0,1 | 0 | 0 |
| | Candidats independents | 1.590 | 0.3 | 0 | 0 |
| Vots nuls i en blanc | Vots nuls i en blanc | 3,897 | – | – | – |
| Total | Total | 565.028 | 100 | 101 | 0 |
| Cens i participació | Cens i participació | 887.419 | 63,7 | – | – |
| Font: Valimised ||||||

## Referències

* ↑ «Riigikogu Election Act». Riigi Teataja, 20-01-2015. [Consulta: 1r abril 2015].
* ↑ «Mandaatide jaotamine 2019. a Riigikogu valimisteks». Estonian National Electoral Committee. Arxivat de l'original el 24 de març 2019. [Consulta: 9 gener 2019].

## Enllaços externs

* Portal electoral d'Estònia (anglès)
# Matías Colmenares Errea

Matías Colmenares Errea (Estella, 28 de novembre de 1884 - Cerdanyola del Vallès, 15 de febrer de 1937) fou un futbolista espanyol de la dècada de 1900, arquitecte i polític.

## Trajectòria

Estudià Arquitectura a Barcelona on obtingué el títol 'any 1910. Durant aquests anys practicà el futbol, primer al FC Internacional, i més tard al FC Barcelona, AC Galeno i RCD Espanyol. També fou àrbitre i president del Col·legi d'Àrbitres. Fou arquitecte municipal a Haro (1912) i Estella (1913), on construí la plaça de Braus (1917). També construí l'Estadi de Sarrià l'any 1923. A Estella creà el setmanari La Merindad Estellesa i La Teatral Estellesa. Durant la dècada de 1930 començà a intervenir en política, amb una orientació d'extrema dreta. L'any 1935 presidí el partit de nova creació Frente Españolista. El 15 de febrer de 1937, en plena Guerra Civil, fou detingut per milicians i assassinat al cementiri de Cerdanyola del Vallès.

## Referències

* ↑ «Don Matías Colmenares Errea». La Vanguardia, 28-05-1943. [Consulta: 1r abril 2015].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 5 6 «MANUEL MUJICA MILLAN Y EL URBANISMO NOVECENTISTA EN CATALUÑA, 1917-1927». Vicente Casals Costa, Universitat de Barcelona, 2010. [Consulta: 1r abril 2015].
* ↑ «... Colmenares, éste nos recordó sus buenos tiempos del Internacional». Mundo Deportivo, 28-10-1909. [Consulta: 1r abril 2015].
* ↑ «Colegio de árbitros». La Vanguardia, 03-11-1922. [Consulta: 1r abril 2015].
# Dos Netes (departament)

* Per a altres significats, vegeu «Nete».
Els Dos Netes o en francès Deux Nèthes és un dels departaments francesos fora de la França actual, creat durant l'ocupació francesa el 1793 que va existir fins al 1814. La capital n'era Anvers. Comprenia parts del ducat de Brabant i del Marquesat d'Anvers i uns pobles del comtat de Flandes (Bornem i Sint-Amands). El seu nom prové dels dos braços del riu Nete que rega una gran part del territori. Després del cop d'estat del 18 de Brumari de Napoleó Bonaparte el departament va ser dirigit per un consell nomenat directament per Napoleó (la majoria eixien de velles famílies nobles). El consell no tenia gaire poder, i quasi tot el poder era concentrat en la persona del perfecte, que sota el manamaent imperial, intrduïa la política centralitzadora, decidida des de París.
El 1815, després del congrés de Viena, el tractat de París va atorgar el territori al Regne Unit dels Països Baixos. Guillem I dels Països Baixos va mantenir les divisisions administratives franceses, però va preferir el nom amb reminiscència a l'antic règim de província d'Anvers. El 1830, va escindir-se i la part meridional va esdevenir belga i mantenir el nom de província d'Anvers, la part septentrional va esdevenir Brabant del Nord.
El 1809 tenia una superfície de 2854 km² i 147 municipis i el 1812 tenia 253.981 habitants. Després de l'annexió de Breda, el departament 1812 tenia 4154 km² i 367.000 habitants i era subdividit en 24 cantons i quatre arrondissements.
* Antwerpen: amb els cantons Antwerpen, Brecht, Ekeren, Kontich, Wilrijk i Zandhoven.
* Breda: amb els cantons Bergen op Zoom, Breda, Ginneken, Oosterhout, Oudenbosch, Roosendaal i Zevenbergen.
* Mechelen amb els cantons Duffel, Heist-op-den-Berg, Lier, Mechelen i Puurs
* Turnhout amb els cantons Arendonk, Herentals, Hoogstraten, Mol, Turnhout i Westerlo.

## Prefectes

    1800-1805: Charles Joseph Fortuné d'Herbouville
    1805-1809: Charles Cochon de Lapparent
    1809-1812: Marc-René de Voyer de Paulmy d'Argenson
    1812-1814: Jacques-Fortunat Savoye-Rollin

## Referències

* ↑ Lasius, Albrecht Friedrich Ludolph. Der Französische Kayser-Staat unter der Regierung des Kaysers Napoleon des Großen im Jahre 1812. Ein Geographisch-Historisches-Handbuch (en alemany). vol. 1. Osnabrück: Johann Gottfried Kissling, 1813, p. 156 [Consulta: 8 març 2015 (2015-03-08)].
* 1 2 Almanach d'Anvers et de Deux-Nèthes pour l'an 1809 (en francès). Brussel·les: Allebé, imprimeur, 1809, p. 362 pàgines.
* ↑ «Geschiedenis van de Provincie Antwerpen (Història de la Província d'Anvers)» (en neerlandès). Project Politiek Personeel Provincie Antwerpen. Antwerpen: Diputació de la Província d'Anvers, s.d.. Arxivat de l'original el 2016-03-03. [Consulta: 10 març 2015].
* ↑ Prudhomme, Louis Marie. Dictionnaire géographique et méthodique de la République française en CXX départemens (e-book) (en francès). vol. 2. París: Prudhomme éditeur, 1802, p. 479 ss..
* ↑ Tihon, André. «La fusion des communes dans le département de la Dyle sous le régime napoléonien». A: Revue belge de philologie et d'histoire (en francès). vol. 43, 1965, p. 515-551 [Consulta: 8 març 2015 (2015-03-08)].
# 1103

El 1103 (MCIII) fou un any comú començat en dijous del calendari julià.

## Esdeveniments
### Països Catalans

* L'església de Santa Maria de Montessor és cedida al monestir de Sant Pere d'Àger i l'església de Sant Martí de Riner és donada al monestir de Solsona.

## Referències

* ↑ «castell de Montessor». Gran Enciclopèdia Catalana. Grup Enciclopèdia Catalana. [Consulta: 16 gener 2022].
* ↑ «castell de Riner». Gran Enciclopèdia Catalana. Grup Enciclopèdia Catalana. [Consulta: 16 gener 2022].
# Empaquetament de l'esfera d'Apol·loni

L'empaquetament de l'esfera d'Apol·loni és l'equivalent tridimensional del tamís d'Apol·loni. El principi de construcció és molt similar: amb quatre esferes cotangents entre elles, és possible construir dues esferes més que siguin cotangents a quatre d’elles.
La dimensió fractal és aproximadament de 2,473946 (± 1 en l'últim dígit).
Programari de generació i visualització de l'empaquetament de l'esfera d'Apol·loni: ApolFrac.

## Referències

* ↑ Borkovec, M.; De Paris, W.; Peikert, R. «The Fractal Dimension of the Apollonian Sphere Packing» ( PDF). Fractals, 2(4), 1994, pàg. 521–526. Arxivat de l'original el 2016-05-06. DOI: 10.1142/S0218348X94000739 [Consulta: 10 març 2020].
* ↑ ApolFrac

## Vegeu també

* Empaquetament de cercles en un cercle
* Problema d'Apol·loni
# 1470
## Esdeveniments
### Resta del món

* Primer contacte amb els Fante de Ghana.
* Comença la caça de bruixes a Suïssa, amb més de 8000 dones cremades en tres segles.
* Apareix la primera balada sobre Guillem Tell.

## Naixements

    Països Catalans
    Resta del món
* 20 de maig, Venècia: Pietro Bembo, cardenal, humanista, filòleg, escriptor, poeta, traductor i erudit italià (m. 1547).
* 30 de juny:
** Amboise (Indre i Loira): Carles VIII de França, monarca (m. 1498).
* 30 de juliol -Hongzhi (xinès 弘治) va ser el novè emperador de la dinastia Ming a la Xina (m. 1505).
* 2 d'octubre - Dueñas, Palència (Espanya): Isabel d'Aragó i de Castella o Isabel de Trastàmara y Trastàmara, filla d'Isabel I de Castella i de Ferran el Catòlic, reina de Portugal (m. 1498).
* 28 de novembre - Suzhou (Xina) :Wen Zhengming (en xinès: 文征明;) erudit, pintor i cal·lígraf durant la dinastia Ming. (m.1559).
* Juan Díaz de Solís, navegant espanyol (m. 1516).

## Necrològiques

    Països Catalans
    Resta del món

## Referències

* ↑ «BEMBO, Pietro in "Dizionario Biografico"» (en italià). Arxivat de l'original el 2019-04-13. [Consulta: 3 maig 2020].
* ↑ Larousse, Éditions. «Encyclopédie Larousse en ligne - Charles VIII» (en francès). [Consulta: 25 juny 2020].
* ↑ Brook, Timothy, 1951-. The troubled empire : China in the Yuan and Ming dynasties. Cambridge, Mass.: Belknap Press of Harvard University Press, 2010. ISBN 978-0-674-04602-3.
* ↑ Schirokauer, Conrad.. Breve historia de la civilizacion china. Barcelona: Ediciones Bellaterra, 2011. ISBN 978-84-7290-555-9.
# Wuustwezel

Wuustwezel és un municipi belga de la província d'Anvers a la regió de Flandes. Està compost per les seccions de Wuustwezel i Loenhout. Limita al nord amb Zundert, a l'oest amb Kalmthout, a l'est amb Hoogstraten, al sud-oest amb Kapellen i Brasschaat, al sud amb Brecht i al sud-est amb Rijkevorsel.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 1188 | 1541 | 1694 | 2123 | 2104 | 2226 | 2393 | 2493 | 2543 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 3113 | 4009 | 4554 | 5110 | 6557 | 8248 | 8779 | 9658 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2008 |
| Població | 11.793 | 12.455 | 13.647 | 14.893 | 16.551 | 17.552 | 18.184 | 18.837 |
| Font: NIS |||||||||
# Heath Blackgrove

Heath Blackgrove (Oamaru, Otago, 5 de desembre de 1980) és un ciclista neozelandès. Ha guanyat dos campionats nacionals en ruta i un en contrarellotge.

## Palmarès en ruta

* 1999
** Campió de Nova Zelanda sub-23 en contrarellotge
* 2001
** Campió de Nova Zelanda sub-23 en contrarellotge
* 2003
** Campió de Nova Zelanda en ruta
* 2004
** Campió de Nova Zelanda en ruta
** Campió de Nova Zelanda en contrarellotge
** 1r al Tour de Vineyards i vencedor d'una etapa
** Vencedor d'una etapa al UAE International Emirates Post Tour
* 2005
** 1r al Tour de Vineyards i vencedor de 2 etapes
* 2006
** 1r al San Dimas Stage Race
** Vencedor d'una etapa al Tour de Vineyards
* 2007
** 1r al Tour de Vineyards i vencedor de 2 etapes
* 2008
** 1r al Tobago Cycling Classic i vencedor d'una etapa
* 2009
** 1r al Tour de Southland
* 2015
** 1r al Valley of the Sun Stage Race

## Palmarès en pista

* 2006
** Campió de Nova Zelanda en Persecució per equips (amb Marc Ryan, Hayden Roulston i James Fairweather)

### Resultats a la Copa del Món

* 2003
** 1r a Sydney, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Himenoquetals

Les himenoquetals (Hymenochaetales) són un ordre de fongs Agaricomycetes. Contenen unes 600 espècies a tot el món, la majoria són fongs corticioides i polípors, però també inclouen alguns fongs clavarioides i agàrics. Espècies d'importància econòmica inclouen fongs de la fusta en descomposició en els gèneres Phellinus i Inonotus sensu lato, alguns dels quals causen pèrdues forestals. Tenen propietats terapèutiques Inonotus obliquus ("chaga") i Phellinus linteus, tots dos es comercialitzen.
* Inonotus hispidus (Hymenochaetaceae)
* Rickenella swartzii (Repetobasidiaceae)
* Schizopora paradoxa (Schizoporaceae)
* Coltricia perennis (Coltricia subclade)
* Hyphodontia arguta (Hyphodontia clade)

## Referències

* ↑ Ghobad-Nejhad M, Dai YC. «Diplomitoporus rimosus is found in Asia and belongs to the Hymenochaetales». Mycologia, 102, 6, 2010, pàg. 1510–7. DOI: 10.3852/10-025. PMID: 20943544.
* ↑ Kirk PM, Cannon PF, Minter DW, Stalpers JA.. Dictionary of the Fungi. 10th. Wallingford, UK: CABI, 2008, p. 116. ISBN 978-0-85199-826-8.

## Enllaços externs

* Tree of Life Web Project: Hymenochaetoid Clade
# Himenoquetàcies

Les himenoquetàcies (Hymenochaetaceae) són una família de fongs. Aquesta família conté diverses espècies que estan implicades en moltes malalties d'arbres de fulla ampla i coníferes, causant la podridura de l'interior del tronc, xancres i malalties de les arrels i la malaltia de l'esca en vinyes. La família té 27 gèneres i 487 espècies.
El nom siginifica membrana amb pèls llargs del grec hymen que significa membrana i chaite que significa cabells llargs.

## Gèneres

* †Appianoporites (Eocè)
* Asterodon
* Aurificaria
* Botryodontia
* Clavariachaete
* Coltricia
* Coltriciella
* Cyclomyces
* Dichochaete
* Erythromyces
* Fomitiporia
* Fulvifomes
* Hydnochaete
* Hymenochaete
* Inocutis
* Inonotopsis
* Inonotus
* Onnia
* Phellinidium
* Phellinus
* Phellopilus
* Phylloporia
* Polystictus
* †Quatsinoporites (Cretaci)
* Porodaedalea
* Pseudochaete
* Pseudoinonotus
* Pyrrhoderma

## Referències

* ↑ Cannon PF, Kirk PM.. Fungal Families of the World. Wallingford UK: CABI, 2007. ISBN 0-85199-827-5.
* ↑ Kirk PM, Cannon PF, Minter DW, Stalpers JA.. Dictionary of the Fungi. 10th. Wallingford, UK: CABI, 2008, p. 327. ISBN 978-0-85199-826-8.
# WWE Backlash

Backlash és un esdeveniment anual de pagament per visió (PPV) produït per l'empresa de lluita lliure professional World Wrestling Entertainment (WWE) el mes d'abril. L'esdeveniment es va crear el 1999, amb el seu esdeveniment inaugural produït com un esdeveniment In Your House a l'abril d'aquell any. L'any 2000 el show va ser renomenat com un esdeveniment anual de PPV produït per la WWE. El 2004 va passar a ser un PPV amb la participació exclusiva de la marca Raw però tres anys després el 2007, es va establir com un PPV amb la participació de les tres marques segons el format de WrestleMania.

## Vegeu també

* Esdeveniments de pagament per visió de WWE
* World Wrestling Entertainment

## Enllaços externs

* Pàgina Oficial
# WWE Campionat Pes Creuer

El Campionat Pes Creuer de la WWE va ser un títol per a competidors amb un pes menor de 220 lliures (100 kg), va ser exclusiu de la marca SmackDown! de la World Wrestling Entertainment. Abans de ser de la WWE, formà part dels campionats de la World Championship Wrestling.

## Història

El campionat fou utilitzat per la WCW abans de la seva aparició a la WWE. Durant l'any 1997, la WWE introduí el seu Campionat de Pes Lleuger, però a durant l'any 2001, després de l'adquisició de la WCW, el títol va ser unificat amb el de la WCW. Després d'aquesta unificació, la WWE es va desfer del Campionat de Pes Lleuger i començà a utilitzar el Campionat Per Creuer.

## Campió Actual

Aquest títol és retirat després d'estar sis mesos vacant.

## Dades Interessants

* Campió més vell: Chavo Classic en el 2004 (55 anys).
* Campió més jove: Rey mysterio el 1996 (21 anys).
* Campió amb més duració: Gregory Helms, 12 mesos.
* Campió amb menys duració: The Artist, 24 hores.
* El Campionat de Pes Creuer és l'únic cinturó amb el logo d'una altra promoció que ha estat reconegut com a Títol de la WWE.

## Llista de Campions

* Brian Pillman
* Jushin Liger
* Brian Pillman
* Scotty Flamingo
* Brad Armstrong
* Shinjiro Otani
* Dean Malenko
* Rey Mysterio
* Dean Malenko
* Ultimo Dragon
* Dean Malenko
* Syxx
* Chris Jericho
* Alex Wright
* Chris Jericho
* Eddie Guerrero
* Rey Mysterio
* Eddie Guerrero
* Ultimo Dragon
* Juventud Guerrera
* Rey Mysterio
* Chris Jericho
* Dean Malenko
* Chris Jericho
* Juventud Guerrera
* Billy Kidman
* Juventud Guerrera
* Billy Kidman
* Rey Mysterio
* Psicosis
* Rey Mysterio
* Lenny Lane
* Disco Inferno
* Psicosis
* Evan Karagias
* Madusa
* The Artist
* Billy Kidman
* The Artist
* Chris Candido
* Crowbar & Daffney
* Daffney
* Lt. Loco
* Lance Storm
* Elix Skipper
* Mike Sanders
* Chavo Guerrero
* Shane Helms
* Billy Kidman
* X-Pac
* Billy Kidman
* Tajiri
* Billy Kidman
* Tajiri
* The Hurricane
* Jamie Noble
* Billy Kidman
* Matt Hardy
* Rey Mysterio
* Tajiri
* Rey Mysterio
* Chavo Guerrero
* Jacqueline
* Chavo Guerrero
* Chavo Classic
* Rey Mysterio
* Spike Dudley
* Funaki
* Chavo Guerrero
* Paul London
* Nunzio
* Juventud
* Nunzio
* Juventud
* Kid Kash
* Gregory Helms
* Chavo Guerrero
* Hornswoggle
* Vacant
* Campionat Retirat
# Zàimisxe (Rostov)

* Per a altres significats, vegeu «Zàimisxe».
Zàimisxe (en rus: Займище) és un poble (un possiólok) de l'óblast de Rostov, a Rússia, segons el cens rus del 2010 tenia 174 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация